Torsdag er Parasollen taget på besøg på Læsø. Øen er blandt andet kendt for sine tangtage. Vi besøger øens eneste tagtækker, og så trækker vi en vinder i vores fotokonkurrence.

Torsdag får Læsø besøg af Parasollen, der har stillet op på Vesterø Havn. Vi ser på, hvad Læsø kan byde på. Blandt andet besøger vi øens tagtækker, der laver tage med tang. Vi trækker også en vinder af vores fotokonkurrence. Læsø er den største ø i Kattegat. Øen er 21 km lang og 12 km bred. Læsø ligger cirka 18 kilometer fra Frederikshavn, og er et populært feriemål for især danskere, tyskere, nordmænd og svenskere. De fleste kommer til Læsø med Læsø Linien fra Frederikshavn. Mange vælger også at sejle til øen i mindre både. Læsø er med sine cirka 2000 indbyggere Danmarks mindste kommune baseret på befolkningstal. Det centrale erhverv er turisme, og sommeren er Læsøs storhedsperiode. Se med torsdag aften klokken 19.30 i TV2/Nord.